Göngugarpar í UMSB fóru síðastliðinn fimmtudag í kvöldgöngu á Rauðanesnes á Mýrum . Systurnar Rósa og Sigurbjörg Viggósdætur voru leiðsögumenn . Gengið var eftir engjum og söndum þar sem m.a. var hægt að sjá arnarhreiður og örn sem sat á syllu í eyju skammt frá landi . Einnig bentu fararstjórarnir ferðalöngum á strandstað skipsins Faxa sem rak á fjörurnar í ofsaveðri margt fyrir löngu og tókst að bjarga á land . Eftir gönguna var öllum hópnum , eða um 40 manns , boðið í afmæliskaffi heima hjá Rósu . Þær Rauðanessystur voru búnar að undirbúa komu hópsins sem hélt upp á afmælisdag móður þeirra , Ingveldar Guðjónsdóttur , sem aldrei lét gest fara frá garði án þess að bjóða uppá kaffi og meðlæti .